ગુજરાતી સમાચાર: પાકિસ્તાનમાં હાફિઝ સઈદની ધરપકડ પર ટ્રમ્પે આ રીતે લીધી ક્રેડિટ | Great Pressure Exerted To Find Hafiz Saeed Us President Donald Trump - Asia | I Am Gujarat
Gujarati News Asia પાકિસ્તાનમાં હાફિઝ સઈદની ધરપકડ પર ટ્રમ્પે આ રીતે લીધી ક્રેડિટ
Updated: Jul 17, 2019 22:10 pm IST
વૉશિગ્ટનઃ અમેરિકાના રાષ્ટ્રપ્રમુખ ડૉનલ્ડ ટ્ર્મ્પે બુધવારે પાકિસ્તાનમાં ધરપકડ કરવામાં આવેલા 2008 મુંબઈ હુમલાના આરોપી હાફિઝ સઈદ સામેની કાર્યવાહીનું સ્વાગત કર્યું છે. જણાવી દઈએ કે હાફિઝ સઈદ પર અમેરિકાએ 10 મિલિયન ડોલરનું ઈનામ જાહેર કર્યું હતું. હાફિઝ સઈદને પૂર્વ પાકિસ્તાનના ગુજરાંવાલા જતા સમયે કાઉન્ટર ટેરરિઝમ ડિપાર્ટમેન્ટે ધરપકડ કરી.
અમેરિકન રાષ્ટ્ર પ્રમુખે હાફિઝની ધરપકડ પર ટ્વિટ કર્યું કે, '10 વર્ષની શોધ બાદ, આખરે મુંબઈ આતંકી હુમલાના 'માસ્ટર માઈન્ડ'ને પાકિસ્તાનમાં પકડી પડાયો. છેલ્લા 2 વર્ષમાં તેને પકડવા માટે ભારે દબાણ કરવામાં આવી રહ્યું હતું.'
ઉલ્લેખનીય છે કે હાફિઝ સઈદને સંયુક્ત રાષ્ટ્ર સંઘે ગ્લોબલ આતંકી જાહેર કર્યો છે. અમેરિકા દ્વારા તેને વૈશ્વિક આતંકવાદી જાહેર કરવામાં આવ્યો છે. માનવામાં આવી રહ્યું છે કે પાકિસ્તાનની હાલની ખરાબ અર્થવ્યવસ્થાને કારણે તે કોઈ પણ પ્રકારના પ્રતિબંધને કારણે મુશ્કેલીમાં મુકાઈ શકે છે. એટલા માટે આતંકીઓ સામે કાર્યવાહીનો દેખાડો કરવામાં આવી રહ્યો છે. આ ઉપરાંત પાકિસ્તાનને ફાઈનાન્શિયલ એક્શન ટાસ્ક ફોર્સ (FATF)માં બ્લેક લિસ્ટ થવાનો પણ ડર છે.
મુંબઈ હુમલાનો માસ્ટર માઈન્ડ છે હાફિઝ
હાફિઝે 26 નવેમ્બર 2008ના રોજ મુંબઈમાં આતંકી હુમલાનું ષડયંત્ર રચ્યું હતું. ભારતે તેની સામે પાકિસ્તાનને અનેક પુરાવા આપ્યા, પરંતુ હાફિઝ સામે કોઈ નક્કર કાર્યવાહી કરવામાં ન આવી. પાકિસ્તાને હાફિઝ જેવા અનેક આતંકીઓને સાચવી રાખ્યા છે જેમનો ઈરાન, અફઘાનિસ્તાન જેવા પોડોશી દેશો સામે ઉપયોગ કરવામાં આવે છે. હવે જ્યારે સમગ્ર દુનિયા પાકિસ્તાનને આ મુદ્દે ઘેરવા લાગી તો પોતાને સાબિત કરવા માટે પાકિસ્તાન કાર્યવાહી કરી રહી છે.